אלכסנדר פיינס

אלכסנדר פיינס (נולד ב-22 ביוני 1945) הוא כימאי יהודי אמריקאי ישראלי, העוסק בתחום הספקטרוסקופיה ותהודה מגנטית גרעינית. מכהן כפרופסור באוניברסיטת קליפורניה בברקלי וכמדען במעבדה הלאומית לורנס ברקלי. פיינס זכה בפרס וולף לכימיה לשנת 1991.

קורות חיים
פיינס נולד בתל אביב למיכאל ולנעמה, וגדל ברודזיה. ב-1967 סיים תואר ראשון במתמטיקה ובכימיה באוניברסיטה העברית בירושלים. ב-1968 יצא ללימודי דוקטורט בכימיה פיזיקלית במכון הטכנולוגי של מסצ'וסטס שבארצות הברית אותם סיים ב-1972. באותה שנה הצטרף לסגל אוניברסיטת קליפורניה בברקלי, ב-1975 מונה לפרופסור חבר וב-1980 לפרופסור מן המניין. ב-1993 מונה לקתדרת הנשיא באוניברסיטה ומ-1998 הוא פרופסור מחקר בקתדרה על שם גלן תיאודור סיבורג. במקביל הוא מכהן כחוקר במעבדה הלאומית לורנס ברקלי ובמכון המחקר QB3.

פיינס הוא מחלוצי המחקר והיישום בתחום התהודה מגנטית גרעינית, יחד עם המנחה שלו במכון הטכנולוגי של מסצ'וסטס, ג'ון וואוו, המציא את שיטת קיטוב-הביניים והסחרור בזווית-הקסם. באוניברסיטת קליפורניה בברקלי המשיך את מחקריו בתחום שסייעו לפיתוח הענף.

פיינס הוא עמית זר בחברה המלכותית הבריטית וחבר האקדמיה הלאומית למדעים של ארצות הברית.

נשוי לדיצה ואב לחמישה ילדים. בעבר היה נשוי לאיילה מלאך-פיינס.

קישורים חיצוניים

 קורות חייו
 עמוד הבית באתר אוניברסיטת קליפורניה בברקלי
 אלכסנדר פיינס (Alexander Pines) זוכה פרס וולף בכימיה - 1991 , אתר קרן וולף

הערות שוליים

סגל אוניברסיטת קליפורניה בברקלי
כימאים יהודים אמריקאים
זוכי פרס וולף לכימיה
ישראלים חברי האקדמיה הלאומית למדעים של ארצות הברית
יהודים חברי האקדמיה הלאומית למדעים של ארצות הברית
עמיתים זרים בחברה המלכותית
עמיתים יהודים בחברה המלכותית
כימאים פיזיקליים
בוגרי האוניברסיטה העברית בירושלים
בוגרי המכון הטכנולוגי של מסצ'וסטס
רודזיה הדרומית: אישים
יהודים רודזים
אמריקאים ישראלים
מהגרים מישראל לארצות הברית
אמריקאים שנולדו ב-1945
ישראלים שנולדו ב-1945
סגל הקולג' לכימיה באוניברסיטת קליפורניה בברקלי
זוכי פרס דיקסון במדעים